paragraph_text: Ivo Jerolimov, mlađi (Preko 30. ožujka 1958.) hrvatski nogometaš i reprezentativac, obrambeni igrač (centarhalf u Rijeci) i napadač u Hajduku. Profesionalnu karijeru započinje u Rijeci 1978. u koju je došao iz NK Nehaj iz Senja (1976. – 77.), a u Hajduk dolazi 1982. da bi do 1987. za njega odigrao 150 utakmica i postigao 26 golova. Prvi nastup za Hajduk imao je 15. kolovoza 1982. protiv Veleža u Splitu (1:1), a nastupa u početnom sastavu.